text: Asylansøgere og hjemløse skal spise spejdernes rester
  31 juli 2017 kl. 13.04
  Det overskydende mad fra Spejdernes Lejr skal nu fordeles til socialt udsatte, som vil få glæde af resterne.
  Der var masser af mad til Spejdernes Lejr i Sønderborg. Til de mange spejdere var der købt 30.000 dåser hakkede tomater, otte tons havregryn og 80.000 liter mælk.
  Selvom 37.000 spejdere kan tage godt fra, så er der stadig mad i overskud. 
  Alt det mad, som spejderne ikke har spist, bliver nu givet videre til socialt udsatte.
  Lenny Frisk, koordinator, Det Runde Bord: "Det er til asylansøgere, krisecentre, varmestuer, herberger."
  - Det er til asylansøgere, krisecentre, varmestuer, herberger, siger Lenny Frisk, koordinator, Det Runde Bord, til TV SYD.
  Det er organisationen Det Runde Bord, der samler overskydende mad fra festivaler og events, som er gået i gang med at samle maden sammen og køre den væk. Allerede nu har organisationen leveret flere tons mad til herberger og varmestuer i Koldingområdet.
  - Vi har kørt et par biler af sted, tre til fire stykker i hvert fald. Det har hovedsageligt været agurker, tomater og icebergsalat, siger Lenny Frisk.
  Hvis det ikke er muligt for Det Runde Bord at afsætte maden til socialt udsatte, så bliver den givet videre til landmænd, der kan bruge det i dyrefoder.
  
  